smcproject/ml-wiki-sentences huggingface dataset:
മിസ്സ് അമേരിക്ക കായികം മത്സരം വിജയിച്ചുകൊണ്ട് മിസ്സ് വേൾഡ് 2018-ലെ ക്വാർട്ടർ ഫൈനലിൽ മൂന്നാമതായി ഇടം നേടി.
അന്തിമ ഫലം മത്സരാർത്ഥി വിജയി അമേരിക്ക – മരീസ ബട്ലർ 1st റണ്ണർ അപ്പ് ബൊളീവിയ –  വനേസ്സ വർഗാസ് 2nd റണ്ണർ അപ്പ് നെതർലൻ്റ്സ് – ലിയോണി ഹാസ്‌ലിങ്ക് ടീം ചലഞ്ച് വിജയി ടീം ചുവപ്പ് ടീം നീല മെക്സിക്കോ – വനേസ്സ പോൺസ് ന്യൂസീലൻഡ് – ജെസീക്ക ടൈസൺ വടക്കൻ അയർലണ്ട് – കാതറിൻ വാക്കർ പനാമ – സോളാറിസ് ബാർബ സ്കോട്ട്‌ലൻഡ് – ലിൻസി മാക് ലൈലാന്ഡ് സീറാ ലിയോൺ – സാറാ ലോറ ടക്കർ സ്ലൊവീന്യ – ലാറ കലഞ്ജ് അമേരിക്ക – മരീസ ബട്ലർ ടീം ചുവപ്പ് ബെലാറുസ് – മരിയ വാസിലേക് ബൊളീവിയ – വനേസ്സ വർഗാസ് കാനഡ – ഹന്ന ബെഗോവിക് കേയ്മൻ ദ്വീപുകൾ – കെൽസി വുഡ്‌മാൻ ബോഡ്‌ഡിന് കുക്ക് ദ്വീപുകൾ – റെയ്ഹാന കൊട്ടക-വിക്കി ഡൊമനിക്കൻ റിപ്പബ്ലിക് – ഡെനിസ് റോമെറോ ഗിനി-ബിസൗ – റുബിയാടോ നമാജോ അയർലണ്ട് – ഓഫീ ഓ സുള്ളിവൻ ടീം മഞ്ഞ ഇക്വഡോർ – നിക്കോൾ ഒഗിൾസ്‌ ഫിൻലാൻ്റ് – ജെന്നി ലപ്പാലയനേൻ ഹംഗറി – ആൻഡ്രിയ സർവസ് കസാഖ്സ്ഥാൻ – ഏകതറീന ഡോറിക്സ്കായ ലാത്വിയ – ഡാനിയേല ഗോഡ്സ്-റൊമാനോസ്ക മൊൾഡോവ – താമര സാര്ട്സ് നെതർലൻ്റ്സ് – ലിയോണി ഹാസ്‌ലിങ്ക് പോളണ്ട് – കമീല സ്വിറ്സ് വേൾഡ് ഫേഷൻ ഡിസൈനർ അവാർഡ്
മിസ്സ് ചൈനയും മിസ്സ് സൗത്ത് ആഫ്രിക്കയും വേൾഡ് ഫേഷൻ ഡിസൈനർ അവാർഡ് കരസ്ഥമാക്കി.
അന്തിമ ഫലം മത്സരാർത്ഥി വിജയികൾ China – മാവോ പെറൂയി ദക്ഷിണാഫ്രിക്ക – തുലീസ കേയി ടോപ്പ് 5 മലേഷ്യ – ലാറിസ പിംഗ് ലീവ് പോർച്ചുഗൽ – കാര്ല റോഡ്രിഗുവേസ് തായ്‌ലാന്റ് – നിക്കോളിൻ പിചാപ ലിംനുകൻ മൾട്ടിമീഡിയ
മിസ്സ് നേപ്പാൾ മൾട്ടിമീഡിയ അവാർഡ് കരസ്ഥമാക്കിക്കൊണ്ട് മിസ്സ് വേൾഡ് 2018-ലെ ക്വാർട്ടർ ഫൈനലിൽ ഇടം നേടി.
അന്തിമ ഫലം മത്സരാർത്ഥി വിജയി നേപ്പാൾ – ശ്രിങ്കല ഖാടിവാഡ 1st റണ്ണർ അപ്പ് മെക്സിക്കോ –  വനേസ്സ പോൺസ് 2nd റണ്ണർ അപ്പ് കെനിയ – ഫിനാലി കലയ്യ ബ്യൂട്ടി വിത്ത് എ പർപ്പസ്
ഷോർട്ട്ലിസ്റ്റുചെയ്ത 25 പ്രോജക്ടുകൾ: അവസാന ഫലം മത്സരാർത്ഥി വിജയി നേപ്പാൾ – ശ്രിങ്കല ഖാടിവാഡ 1st റണ്ണർ അപ്പ് ഇന്തോനേഷ്യ – ആലിയ നൂർശബരിനാ ന്യൂസീലൻഡ് – ജെസീക്ക ടൈസൺ 2nd റണ്ണർ അപ്പ് മെക്സിക്കോ – വനേസ്സ പോൺസ് വിയറ്റ്നാം – ട്രാൻ ടി വി ടോപ്പ് 12 ചിലി – അനാഹി ഹോർമസെബാൾ ജമൈക്ക – ഖദീജ റോബിൻസൺ കെനിയ – ഫിനാലി കലയ്യ ലെബനാൻ – മീറഹ് അൽ തൗഫെലി മലേഷ്യ – ലാറിസ പിംഗ് ലീവ് പനാമ – സോളാറിസ് ബാർബ ട്രിനിഡാഡ് ടൊബാഗോ – ഇസബെൽ ബിസ്നത് ടോപ്പ് 25 ബാർബേഡോസ് – ഏശ്ലി ലേശ്ലി ബ്രസീൽ – ജെസീക്ക കാർവാലോ China – മാവോ പെറൂയി കുക്ക് ദ്വീപുകൾ – റെയ്ഹാന കൊട്ടക-വിക്കി ഗയാന – അംബിക റാംരാജ് ഇറ്റലി – നുൻസിയ അമാറ്റോ ജപ്പാൻ – കനാകെ ഡാറ്റെ മംഗോളിയ – എർഡിനെബാറ്റർ ഇൻഖിറീമ മ്യാൻമാർ – ഹാൻ തി റഷ്യ – യൂലിയ പൊളിയാചിഖീന റുവാണ്ട – ലിലിയെൻ ഇരടുകുന്ദ സ്കോട്ട്‌ലൻഡ് – ലിൻസി മാക് ലൈലാന്ഡ് സിംഗപ്പൂർ – വനിസ്സ പെഹ്‌ സാന്യ ടൂറിസം പ്രമോഷണൽ വീഡിയോ അവാർഡ്
മിസ്സ് കെനിയ സാന്യ ടൂറിസം പ്രമോഷണൽ വീഡിയോ അവാർഡ് കരസ്ഥമാക്കി.
അന്തിമ ഫലം മത്സരാർത്ഥി വിജയി കെനിയ – ഫിനാലി കലയ്യ 1st റണ്ണർ അപ്പ് China –  മാവോ പെറൂയി 2nd റണ്ണർ അപ്പ് നേപ്പാൾ – ശ്രിങ്കല ഖാടിവാഡ 3rd റണ്ണർ അപ്പ് പോർട്ടോ റിക്കോ – ടയനാറ മാർട്ടിനെസ് 4th റണ്ണർ അപ്പ് ഇംഗ്ലണ്ട് – അലീഷാ കോവീ മത്സരാർത്ഥികൾ
സിക് 21 ബെൽഗ്രേഡ് സീറാ ലിയോൺ സാറാ ലോറ ടക്കർ 24 ബോന്തേ സിംഗപ്പൂർ വനിസ്സ പെഹ്‌ 23 സിംഗപ്പൂർ സ്ലോവാക്യ ഡൊമിനിക്ക ഗ്രെക്കോവ 20 ബ്രാട്ടിസ്‌ലാവ സ്ലൊവീന്യ ലാറ കലഞ്ജ് 18 ലുബ്ലിയാന ദക്ഷിണാഫ്രിക്ക തുലീസ കേയി 26 ഈസ്റ്റ് ലണ്ടൻ ദക്ഷിണ സുഡാൻ ഫ്ലോറെൻസ് ജോബ്‌സൺ 19 ജൂബ സ്പെയിൻ അമായ ഇസാർ 21 അഗോയ്റ്റസ് ശ്രീലങ്ക നാദിയ ഗി 18 കൊളംബോ ടാൻസാനിയ ക്വീൻ എലിസബത്ത് മകൂനെ 22 ദാർ എസ് സലാം തായ്‌ലാന്റ് നിക്കോളിൻ പിചാപ ലിംനുകൻ 20 ബാങ്കോക്ക് ട്രിനിഡാഡ് ടൊബാഗോ ഇസബെൽ ബിസ്നത് 26 പോർട്ട് ഓഫ് സ്പെയിൻ ടുണീഷ്യ ഹൈഫ ഘെദിർ 23 ടൂണിസ്സ് തുർക്കി സെവ്വൽ സെഹിൻ 19 ഇസ്താംബുൾ യുഗാണ്ട ക്യുൻ അബ്‌നാക്യോ 22 മയൂഗ് ഉക്രൈൻ ലിയോണില ഗസ് 19 കേഴ്സൺ അമേരിക്ക മരീസ ബട്ലർ 24 സ്റ്റാൻഡിഷ് വെനിസ്വേല വെറസ്കാ ലൂബിയസ്വാൾജെവിക് 27 ലാ ഗുയിറ വിയറ്റ്നാം ട്രാൻ ടി വി 18 കുവാങ് നാം വേൽസ് ബെഥനി ഹാരിസ് 20 ന്യൂപോർട് സാംബിയ മൂസാ കാലാളുക 20 ലുസാക്ക സിംബാബ്‌വെ ബെലിൻഡാ പോറ്സ് 21 ഹരാരെ കുറിപ്പുകൾ തിരിച്ചുവരവുകൾ
2002 -ൽ അവസാനമായി മത്സരിച്ചവർ അൾജീറിയ
2014 -ൽ അവസാനമായി മത്സരിച്ചവർ ബാർബേഡോസ് ലക്സംബർഗ് മാർട്ടിനിക്
2016 -ൽ അവസാനമായി മത്സരിച്ചവർ ആന്റീഗയും ബാർബ്യൂഡയും ബെലാറുസ് ചെക്ക്‌ റിപ്പബ്ലിക്ക്‌ ഗിനി-ബിസൗ ഹെയ്റ്റി ലാത്വിയ മലേഷ്യ പോർട്ടോ റിക്കോ സീറാ ലിയോൺ യുഗാണ്ട മറ്റു സൗന്ദര്യ മത്സരങ്ങളിലെ അംഗങ്ങൾ
മുമ്പ് അന്തർദേശീയ സൗന്ദര്യ മത്സരങ്ങളിൽ പങ്കെടുത്ത അല്ലെങ്കിൽ പങ്കെടുക്കുന്ന മത്സരാർത്ഥികൾ: മിസ്സ് ഇന്റർനാഷണൽ 2016: ന്യൂസീലൻഡ് : ജെസീക്ക ടൈസൺ 2017: ഹോങ്കോങ് : വിങ് വോങ് മിസ്സ് സുപ്രനാഷണൽ 2013: എൽ സാൽവദോർ : മേറ്സി സോളാണോ 2014: മ്യാൻമാർ : ഹാൻ തി ( ടോപ് 10 ) 2016: കാനഡ : ഹന്ന ബെഗോവിക് മിസ്സ് ഇന്റർകോണ്ടിനെന്റൽ 2017: എൽ സാൽവദോർ : മേറ്സി സോളാണോ 2017: ഫിലിപ്പീൻസ് : കാറമൈൻ എലിമ ( ഫസ്റ്റ് റണ്ണർ-അപ്പ് ) മിസ്സ് യുണൈറ്റഡ് കോണ്ടിനെന്റസ് 2018: പെറു : ക്ലാരിസ്സ് യൂറീബ് മിസ്സ് ഏകോ ഇന്റർനാഷണൽ 2017: മാൾട്ട : മരിയ എല്ലൂൽ ( ടോപ് 21 ) വേൾഡ് മിസ്സ് യൂണിവേഴ്സിറ്റി 2017: ടാൻസാനിയ : ക്വീൻ എലിസബത്ത് മകൂനെ അവലംബം പുറത്തേക്കുള്ള കണ്ണികൾ മിസ്സ് വേൾഡ് ഔദ്യോഗിക വെബ്സൈറ്റ് Archived 2011-02-25 at the Wayback Machine മിസ്സ് വേൾഡ് ഫേസ്ബുക്ക് പേജ് മിസ്സ് വേൾഡ് ട്വിറ്റർ അക്കൗണ്ട് മിസ്സ് വേൾഡ് ഇൻസ്റ്റാഗ്രാം അക്കൗണ്ട്
കടവല്ലൂർ ശ്രീരാമസ്വാമിക്ഷേത്രം ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
കേരളത്തിലെ തൃശ്ശൂർ , മലപ്പുറം ജില്ലകളുടെ അതിർത്തിഗ്രാമമായ കടവല്ലൂരിൽ സ്ഥിതിചെയ്യുന്ന ഒരു ഹിന്ദുക്ഷേത്രമാണ് കടവല്ലൂർ ശ്രീരാമസ്വാമിക്ഷേത്രം .
ചതുർബാഹുവായ മഹാവിഷ്ണുവാണ് ഈ ക്ഷേത്രത്തിലെ മുഖ്യപ്രതിഷ്ഠ.
എന്നാൽ, മഹാവിഷ്ണുവിന്റെ പ്രസിദ്ധമായ ദശാവതാരങ്ങളിൽ ഏഴാമത്തേതായ ശ്രീരാമനായാണ് പ്രതിഷ്ഠയെ കണ്ടുവരുന്നത്.
കൂടാതെ ഉപദേവതകളായി ഗണപതി , ശിവൻ , ഹനുമാൻ , ധർമ്മശാസ്താവ് , അയ്യപ്പൻ , ഭഗവതി എന്നിവർക്കും പ്രതിഷ്ഠകളുണ്ട്.
ഈ ക്ഷേത്രത്തിലെ പ്രതിഷ്ഠ നടത്തിയത് പാണ്ഡവരിൽ രണ്ടാമനായ ഭീമസേനന്റെ പുത്രൻ ഘടോൽകചനാണെന്ന് പറയപ്പെടുന്നു.
ഈ ക്ഷേത്രത്തിൽ വൃശ്ചികമാസത്തിൽ നടത്തിവരുന്ന അന്യോന്യം വളരെ പ്രസിദ്ധമാണ്.
കേരളത്തിലെ പ്രസിദ്ധമായ ഒരു വേദപരീക്ഷയാണ് കടവല്ലൂർ അന്യോന്യം.
തിരുനാവായ , തൃശ്ശൂർ യോഗക്കാരായ നമ്പൂതിരിമാർ പരസ്പരം നടത്തുന്ന ഈ പരിപാടി വളരെയധികം ശ്രദ്ധയാകർഷിച്ചിട്ടുണ്ട്.
മേടമാസത്തിൽ വിഷുനാളിൽ രാവിലെ കണികണ്ട് കൊടികയറി പത്താമുദയം ദിവസം ആറാട്ടോടെ സമാപിയ്ക്കുന്ന പത്തുദിവസത്തെ ഉത്സവവും മകരമാസത്തിൽ വെളുത്തപക്ഷത്തിലെ ഏകാദശി ദിവസം നടക്കുന്ന ഭീമ ഏകാദശിയുമാണ് ഇവിടെ പ്രധാന ആഘോഷങ്ങൾ.
കൂടാതെ, ശ്രീരാമനവമി , രാമായണമാസം ( കർക്കടകം ), പ്രതിഷ്ഠാദിനം ( മിഥുനമാസത്തിലെ പുണർതം നക്ഷത്രം) തുടങ്ങിയവയും അതിഗംഭീരമായി ആചരിച്ചുവരുന്നു.
കൊച്ചിൻ ദേവസ്വം ബോർഡിന്റെ കീഴിലാണ് ഈ ക്ഷേത്രം വരുന്നത്.
ഈ ക്ഷേത്രത്തിലെ പ്രതിഷ്ഠ ശ്രീരാമനായി സങ്കല്പിയ്ക്കപ്പെടുന്നെങ്കിലും വാസ്തവത്തിൽ ചതുർബാഹുവായ മഹാവിഷ്ണുവാണ്.
ഇവിടത്തെ വിഗ്രഹം  ശ്രീരാമചന്ദ്രന്റെ പിതാവായ ദശരഥമഹാരാജാവ് പൂജിച്ചിരുന്നതായി പറയപ്പെടുന്നു.
പിന്നീട് ഇത് ശ്രീരാമന്റെയും അതിനുശേഷം ലങ്കാധിപതിയായ വിഭീഷണന്റെയും കൈവശം വന്നുചേർന്നു.
ദ്വാപരയുഗത്തിൽ ധർമ്മപുത്രരുടെ രാജസൂയ സമയത്ത് ഭീമപുത്രനായ ഘടോൽകചൻ ലങ്ക സന്ദർശിച്ചു.
ധർമ്മപുത്രരുടെ ചക്രവർത്തി പദം അംഗീകരിയ്ക്കുന്നുവെന്നും യുദ്ധത്തിന് താൻ ഒരുക്കമല്ലെന്നും വിഭീഷണൻ അറിയിച്ചു.
എങ്കിൽ ലങ്കയിലെ ഏറ്റവും വിലപിടിപ്പുള്ള സമ്മാനം നൽകണമെന്നായി ഘടോൽക്കചൻ.
എന്തു നൽകണമെന്ന് ആലോചിക്കുന്ന വിഭീഷണന് അപ്പോൾ ഒരു അശരീരിയുണ്ടായി.
അതനുസരിച്ച്, അദ്ദേഹം തന്റെ കൈവശമുണ്ടായിരുന്ന വിഷ്ണുവിഗ്രഹം ഘടോൽകചന് സമ്മാനിച്ചു.
തുടർന്ന് ഇന്ന് ക്ഷേത്രമിരിയ്ക്കുന്ന സ്ഥലത്തെത്തിയ ഘടോൽകചൻ ശ്രീകൃഷ്ണ നിർദ്ദേശപ്രകാരം വിഗ്രഹം പ്രതിഷ്ഠിച്ചു.
ഘടോൽകചൻ പ്രതിഷ്ഠിച്ച വിഗ്രഹമിരിയ്ക്കുന്ന സ്ഥലം ഘടോൽകചപുരം എന്നും പിന്നീട് 'കടവല്ലൂർ' എന്നുമറിയപ്പെട്ടു.
തന്റെ കൈവശമുണ്ടായിരുന്ന മറ്റൊരു വിഷ്ണുവിഗ്രഹം ഘടോൽകചൻ ഗുരുവായൂരിനടുത്തുള്ള എളവള്ളി എന്ന സ്ഥലത്തും പ്രതിഷ്ഠിച്ചു.
ഈ ക്ഷേത്രം ഇപ്പോൾ 'മറ്റേ കടവല്ലൂർ ക്ഷേത്രം' (മറ്റം കടവല്ലൂർ) എന്ന പേരിൽ അറിയപ്പെടുന്നു.
ഇവിടെയും പ്രതിഷ്ഠ ശ്രീരാമൻ തന്നെ.
കടവല്ലൂർ ശ്രീരാമസ്വാമിക്ഷേത്രത്തിന് ഏകദേശം അയ്യായിരം വർഷം പഴക്കമുണ്ടെന്ന് പറയുന്നുണ്ടെങ്കിലും അത് തെളിയിയ്ക്കാനുള്ള രേഖകളൊന്നും തന്നെയില്ല.
ക്ഷേത്രം ആദ്യം പന്നിയൂർ ഗ്രാമത്തിലെ പാറമന എന്ന ബ്രാഹ്മണകുടുംബത്തിന്റെ ഊരാണ്മയിലായിരുന്നു.
അക്കാലത്ത് ക്ഷേത്രത്തിന് പലയിടത്തായി ഭൂസ്വത്തുക്കളും മറ്റ് വസ്തുവകകളുമുണ്ടായിരുന്നു.
പീന്നീട് പാറമന നമ്പൂതിരിയ്ക്ക് ക്ഷേത്രം നോക്കിനടത്താൻ കഴിയാതായപ്പോൾ ക്ഷേത്രം കൊച്ചി രാജാവ് ഏറ്റെടുത്തു.
1949-ൽ കൊച്ചിൻ ദേവസ്വം ബോർഡ് രൂപവത്കരിച്ചപ്പോൾ ക്ഷേത്രം ഇതിന്റെ കീഴിലായി.
ഇപ്പോൾ കൊച്ചിൻ ദേവസ്വം ബോർഡിന്റെ കീഴിലുള്ള 'ബി' ഗ്രേഡ് ദേവസ്വമാണ് കടവല്ലൂർ ദേവസ്വം.
കേരളത്തിലെ വൈദിക സംസ്കാരത്തിന്റെ അവശേഷിപ്പായ കടവല്ലൂർ അന്യോന്യം ഈ ക്ഷേത്രത്തിന്റെ മുഖ്യ ആകർഷണമാണ്.
ഏകദേശം നാന്നൂറുവർഷം പഴക്കമുണ്ട് ഈ പരിപാടിയ്ക്ക്.
തൃശ്ശൂർ, തിരുനാവായ ബ്രഹ്മസ്വം മഠങ്ങളിലെ വിദ്യാർത്ഥികളാണ് ഈ പരിപാടി നടത്തുന്നത്.
കൊച്ചി രാജാവിന്റെ കീഴിലുണ്ടായിരുന്ന തൃശ്ശൂരും സാമൂതിരിയുടെ കീഴിലുണ്ടായിരുന്ന തിരുനാവായയും കടവല്ലൂരിൽ നിന്ന് ഏകദേശം തുല്യദൂരത്താണ്.
ഇരു രാജ്യങ്ങളുടെയും അതിർത്തിപ്രദേശമായിരുന്നു കടവല്ലൂർ.
കൊച്ചി രാജാവും സാമൂതിരിയും ബദ്ധശത്രുക്കളായിരുന്നു.
അതിനാൽ ഇരുവരുടെയും കീഴിലുള്ള മഠങ്ങളിലെ പണ്ഡിതന്മാർ തമ്മിലുള്ള മത്സരമായിട്ടാണ് ഇത് തുടങ്ങിയത്.
ഒരുകാലത്ത് കേരളം മുഴുവൻ പേരുകേട്ട ഈ മഹോത്സവം ഇന്ത്യയ്ക്ക് സ്വാതന്ത്ര്യം ലഭിച്ച 1947-ൽ നിലച്ചുപോയി.
പിന്നീട് 1989-ലാണ് ഇത് പുനരാരംഭിച്ചത്.
1991 മുതൽ കടവല്ലൂർ അന്യോന്യ പരിഷത്ത് എന്ന രജിസ്റ്റേഡ് സംഘടനയാണ് കടവല്ലൂർ അന്യോന്യം നടത്തിപ്പോരുന്നത്.
കടവല്ലൂർ ഗ്രാമത്തിന്റെ ഏതാണ്ട് ഒത്ത നടുക്കായാണ് ക്ഷേത്രം സ്ഥിതിചെയ്യുന്നത്.
പടിഞ്ഞാറേ നടയിൽ ഇരുനില ഗോപുരം പണിതിട്ടുണ്ട്.
ഓടുമേഞ്ഞ ഈ ഗോപുരത്തിന് എടുത്തുപറയത്തക്ക പ്രത്യേകതകളൊന്നുമില്ല.
ഗോപുരത്തിന്റെ മുന്നിൽ പതിവുപോലെ ഒരു അരയാൽമരം കാണാം.
അതിനാൽ അരയാൽ ത്രിമൂർത്തീസ്വരൂപമായി കണക്കാക്കപ്പെടുന്നു.
ദിവസവും രാവിലെ അരയാലിനെ ഏഴുവലം വയ്ക്കുന്നത് പുണ്യമായി കണക്കാക്കപ്പെടുന്നു.
അരയാലിനപ്പുറം ഒരു പേരാൽമരവുമുണ്ട് .
ഗോപുരത്തിന്റെ വടക്കുഭാഗത്ത് ദേവസ്വം ഓഫീസും സ്റ്റേജും കാണാം.
കൊച്ചിൻ ദേവസ്വം ബോർഡിനുകീഴിലുള്ള ഒരു 'ബി ഗ്രേഡ് ദേവസ്വമായ കടവല്ലൂർ ദേവസ്വത്തിന്റെ മേൽനോട്ടം ഒരു എക്സിക്യൂട്ടീവ് ഓഫീസർക്കാണ്.
സ്റ്റേജിൽ വിശേഷദിവസങ്ങളിൽ പരിപാടികളുണ്ട്.
ഓഫീസിന്റെ തൊട്ടുമുന്നിലായി കിഴക്കോട്ട് ദർശനമായി മൂന്ന് ശ്രീകോവിലുകളുണ്ട്.
ശ്രീ ധർമ്മശാസ്താവ്, ശ്രീ അയ്യപ്പൻ, ഭഗവതി എന്നിവരാണ് യഥാക്രമം ശ്രീകോവിലുകളിലുള്ളത്.
ഇവർക്ക് നിത്യേന പൂജകളുണ്ട്.
ക്ഷേത്രക്കുളം തെക്കുഭാഗത്തായി സ്ഥിതിചെയ്യുന്നു.
അതിവിശാലമായ കുളമാണ് ഇവിടെയുള്ളത്.
പടിഞ്ഞാറേ ഗോപുരത്തിലൂടെ അകത്തുകടന്നാൽ ആദ്യമെത്തുന്നത് വലിയ ആനക്കൊട്ടിലിലാണ്.
സാമാന്യം വലുതാണ് ഈ ആനക്കൊട്ടിൽ.
ഇതിനകത്തുതന്നെയാണ്, ഭഗവദ്വാഹനമായ ഗരുഡനെ ശിരസ്സിലേറ്റുന്ന സ്വർണ്ണക്കൊടിമരവുമുള്ളത്.
താരതമ്യേന പഴക്കം കുറവാണ് ഈ കൊടിമരത്തിന്.
കൊടിമരത്തിനപ്പുറം ക്ഷേത്രത്തിലെ വലിയ ബലിക്കല്ലുണ്ട്.
ഇവിടെ ബലിക്കൽപ്പുരയില്ല.
ഏകദേശം മൂന്നേക്കർ വിസ്തീർണ്ണം വരുന്ന മതിലകമാണ് കടവല്ലൂർ ക്ഷേത്രത്തിലേത്.
സാധാരണ ക്ഷേത്രങ്ങളിലുള്ള പ്രത്യേകതകളേ ക്ഷേത്രത്തിൽ കാണാനുള്ളൂ.
നാലമ്പലത്തിനുപുറത്ത് ഉപദേവതാക്ഷേത്രങ്ങളൊന്നുമില്ല.
ഇത് ക്ഷേത്രത്തിന്റെ പ്രത്യേകതയാണ്.
കിഴക്കുഭാഗത്തും ഒരു ഗോപുരം കാണാം.
ചതുരാകൃതിയിൽ തീർത്ത ഇരുനില ശ്രീകോവിലാണ് ക്ഷേത്രത്തിലുള്ളത്.
ആറടിയോളം ഉയരമുള്ള ചതുർബാഹുവിഗ്രഹത്തിൽ പടിഞ്ഞാറോട്ട് ദർശനമായി കടവല്ലൂരപ്പൻ കുടികൊള്ളുന്നു.
ശ്രീരാമസങ്കല്പത്തിലാണ് പൂജയെങ്കിലും വിഗ്രഹം വിഷ്ണുവിന്റേതെന്ന് വ്യക്തമായി പറയാൻ കഴിയും.
വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചുകൊണ്ട് ശ്രീ കടവല്ലൂരപ്പൻ, ശ്രീലകത്ത് കുടികൊള്ളുന്നു.
ശ്രീകോവിലിന്റെ പുറംചുവരുകൾ പൂർണ്ണമായും വെള്ളപൂശിയ നിലയിലാണ്.
ഇവിടെ ഇതുവരെ ചുവർച്ചിത്രങ്ങൾ വരച്ചിട്ടില്ല.
എന്നാൽ, ധാരാളം ദാരുശില്പങ്ങൾ ഇവിടെയുണ്ട്.
രാമായണം , ഭാഗവതം തുടങ്ങിയ പുരാണങ്ങളിൽ നിന്നുള്ള കഥകളാണ് അധികവും.
വടക്കുവശത്ത്, അഭിഷേകജലം ഒഴുകിപ്പോകാൻ ഓവ് പണിതിട്ടുണ്ട്.
താരതമ്യേന സ്ഥലം കുറവാണ് നാലമ്പലത്തിനെങ്കിലും പ്രദക്ഷിണം നിർബാധം നടത്താം.
നാലമ്പലത്തിലേയ്ക്കുള്ള പ്രവേശനകവാടത്തിന് ഇരുവശവും വാതിൽമാടങ്ങളുണ്ട്.
വടക്കേ വാതിൽമാടത്തിലാണ് ശ്രീരാമദാസനായ ഹനുമാൻ സ്വാമിയുടെ പ്രതിഷ്ഠ.
വളരെ ചെറിയൊരു വിഗ്രഹമാണ് ഹനുമാന്റേത്.
തെക്കോട്ടാണ് ദർശനം.
ഹനുമദ്പ്രതിഷ്ഠയുടെ മുന്നിലാണ് കടവല്ലൂർ അന്യോന്യത്തിന് വാരമിരിയ്ക്കൽ നടത്തുന്നത്.
തെക്കുപടിഞ്ഞാറേമൂലയിൽ ഒറ്റശ്രീകോവിലിൽ കിഴക്കോട്ട് ദർശനമായി ശിവന്റെയും ഗണപതിയുടെയും അയ്യപ്പന്റെയും പ്രതിഷ്ഠകൾ കാണാം.
അഷ്ടദിക്പാലകർ (പടിഞ്ഞാറ് - വരുണൻ , വടക്കുപടിഞ്ഞാറ് - വായു , വടക്ക് - കുബേരൻ , വടക്കുകിഴക്ക് - ഈശാനൻ , കിഴക്ക് - ഇന്ദ്രൻ , തെക്കുകിഴക്ക് - അഗ്നി , തെക്ക് - യമൻ , തെക്കുപടിഞ്ഞാറ് - നിര്യതി ), സപ്തമാതൃക്കൾ ( ബ്രാഹ്മി / ബ്രഹ്മാണി , വൈഷ്ണവി , മഹേശ്വരി , ഇന്ദ്രാണി , വരാഹി , കൗമാരി , ചാമുണ്ഡി ), വീരഭദ്രൻ , ഗണപതി, ശാസ്താവ്, സുബ്രഹ്മണ്യൻ , ദുർഗ്ഗാദേവി, ബ്രഹ്മാവ് , അനന്തൻ , നിർമ്മാല്യധാരി (ഇവിടെ വിഷ്വക്സേനൻ ) എന്നിവരെ പ്രതിനിധീകരിയ്ക്കുന്ന ബലിക്കല്ലുകൾ ഇവിടെക്കാണാം.
പ്രതിഷ്ഠ ശ്രീ കടവല്ലൂരപ്പൻ (ശ്രീരാമൻ)
കടവല്ലൂർ ക്ഷേത്രത്തിലെ മുഖ്യപ്രതിഷ്ഠ.
ചതുർബാഹുവായ മഹാവിഷ്ണുവാണ് കടവല്ലൂരപ്പൻ.
എന്നാൽ, അവതാരമൂർത്തിയായ ശ്രീരാമനായിക്കണ്ടാണ് പൂജാവിധികൾ.
ആറടിയോളം ഉയരം വരുന്ന ചതുർബാഹു വിഗ്രഹത്തിൽ പടിഞ്ഞാറോട്ട് ദർശനമായി കുടികൊള്ളുന്ന കടവല്ലൂരപ്പൻ, രാവിലെ സീതാവിരഹത്താൽ ദുഃഖിതനായും, ഉച്ചയ്ക്ക് വരുണനെക്കാണാതെ കോപിഷ്ഠനായും, വൈകീട്ട് പട്ടാഭിഷേകഭാവത്തിൽ സർവ്വദേവതാപൂജിതനായും വാഴുന്നു.
പാൽപ്പായസം, അപ്പം, അട, ഉദയാസ്തമനപൂജ, കളഭാഭിഷേകം തുടങ്ങിയവയാണ് കടവല്ലൂരപ്പന് പ്രധാന വഴിപാടുകൾ.
ഉപദേവതകൾ ഗണപതി അയ്യപ്പൻ ശിവൻ ഹനുമാൻ
മുട്ടത്തുവർക്കി ഇംഗ്ലീഷ് വിലാസം https://ml.wikipedia.org/wiki/Muttathu_Varkey
മലയാളസാഹിത്യത്തിലെ ഒരു ജനപ്രിയ എഴുത്തുകാരനായിരുന്നു മുട്ടത്തുവർക്കി .
മദ്ധ്യകേരളത്തിലെ സാധാരണക്കാരായ ജനങ്ങളുടെ ജീവിതം അവലംബിച്ച് സാഹിത്യരചന നടത്തിയിരുന്ന മുട്ടത്തു വർക്കിയാണ് മലയാളസാഹിത്യത്തെ ജനകീയവൽക്കരിച്ചത്.
സാഹിത്യ ലോകത്തിലേക്ക് മലയാളികളെ നയിച്ച ആദ്യപടി മുട്ടത്തുവർക്കിയാണെന്നും മുട്ടത്തു വർക്കിയെ വായിച്ചതിന് ശേഷമാണ് മലയാളി തകഴിയിലേക്കെത്തിയതെന്നും എൻ.വി. കൃഷ്ണവാര്യർ അഭിപ്രായപ്പെട്ടിട്ടുണ്ട്. 'മലയാളിക്ക് വായനയുടെ വാതായനങ്ങൾ തുറന്നിട്ട അനശ്വരപ്രതിഭയാണ് മുട്ടത്തു വർക്കി' എന്ന് കേസരി ബാലകൃഷ്ണപിള്ള അഭിപ്രായപ്പെട്ടിട്ടുണ്ട്.
താനെഴുതുന്നതു മുഴുവൻ പൈങ്കിളികളാണെന്ന് തുറന്നു പറയാൻ അദ്ദേഹം മടികാണിച്ചില്ല.
തുഞ്ചൻ പറമ്പിലെ തത്തയുടെ പാരമ്പര്യമാണ് തന്നെ നയിക്കുന്നതെന്നും പൈങ്കിളികൾ കെട്ടിപ്പൊക്കിയ സാമ്രാജ്യത്തിൽ കാലൻ കോഴിക്കും മൂങ്ങയ്ക്കും സ്ഥാനമില്ലെന്നും വിളിച്ചുപറയാനും ധൈര്യം കാട്ടിയ എഴുത്തുകാരനായിരുന്നു മുട്ടത്തുവർക്കി.
കോട്ടയം ജില്ലയിലെ ചങ്ങനാശ്ശേരിയിലെ ചെത്തിപ്പുഴയിൽ മുട്ടത്തു മത്തായിയുടേയും അന്നമ്മയുടേയും ഒൻപതു മക്കളിൽ നാലാമനായി 1913 ഏപ്രിൽ 28നാണ് മുട്ടത്ത് വർക്കി ജനിച്ചത്.
ചങ്ങനാശ്ശേരി എസ്.ബി. കോളേജിൽ നിന്നു സാമ്പത്തിക ശാസ്ത്രത്തിൽ ബിരുദം നേടിയ ശേഷം ചങ്ങനാശ്ശേരി എസ്.ബി. ഹൈസ്കൂളിൽ അദ്ധ്യാപകനായി ഔദ്യോഗിക ജീവിതം ആരംഭിച്ചു.
പിന്നീട് അദ്ധ്യാപകവൃത്തികൊണ്ട് കുടുംബം പുലർത്താൻ കഴിയില്ല എന്നു വന്നപ്പോൾ അല്പംകൂടി ഭേദപ്പെട്ട ശമ്പളം പ്രതീക്ഷിച്ച് കൂടിക്കലിലെ തടിഫാക്ടറിയിൽ കണക്കെഴുത്തുകാരനായി.
കുറച്ചു നാൾ എം.പി.പോളിന്റെ ട്യൂട്ടോറിയലിൽ പഠിപ്പിച്ചു.
പിന്നീട് എം.പി. പോളിനോടൊത്ത് സഹപത്രാധിപരായി ദീപികയിൽ ജോലിചെയ്തു.
1950 മുതൽ 1976 വരെ അദ്ദേഹം ദീപികയുടെ പത്രാധിപ സമിതിയിൽ ഉണ്ടായിരുന്നു.
പത്രത്തിലെ 'നേരും നേരമ്പോക്കും' എന്ന പംക്തി എഴുതിയിരുന്നത് അദ്ദേഹമായിരുന്നു.
ഭാര്യ തങ്കമ്മ വർക്കി.
ആറ് ആണ്മക്കളും മൂന്ന് പെണ്മക്കളുമായി ഒൻപതു മക്കൾ.
1989 മേയ് 28നു തന്റെ 76-ആം വയസ്സിൽ മുട്ടത്തു വർക്കി അന്തരിച്ചു.
ആത്മാഞ്ജലി എന്ന ഖണ്ഡകാവ്യമാണ് പ്രസിദ്ധീകരിക്കപ്പെട്ട ആദ്യകൃതി.
അതിനു അവതാരിക എഴുതിയ എം.പി. പോൾ ആണ് വർക്കിയെ ഗദ്യമേഖലയിലേക്ക് തിരിച്ചു വിട്ടത്.
81 നോവലുകൾ, 16 ചെറുകഥാ സമാഹാരങ്ങൾ, 12 നാടകങ്ങൾ, 17 വിവർത്തനകൃതികൾ, 5 ജീവചരിത്രങ്ങൾ എന്നിവയടക്കം ഇരുന്നൂറോളം കൃതികൾ എഴുതി.
മധ്യകേരളത്തിലെ സാധാരണക്കാരുടെ ജീവിതം ഹൃദയാവർജ്ജകമായി ആവിഷ്കരിച്ചു മുട്ടത്തു വർക്കി.
ഒരു കാലഘട്ടത്തിലെ മധ്യകേരളത്തിലെ ക്രിസ്ത്യാനിയുടെ ജീവിതം സുന്ദരമായ ഭാഷയിൽ ആവിഷ്കരിച്ച എഴുത്തുകാരനായിരുന്നു മുട്ടത്തുവർക്കി.
മുട്ടത്തുവർക്കിയുടെ 26 നോവലുകൾ ചലച്ചിത്രങ്ങളായിട്ടുണ്ട്.
എല്ലാം തന്നെ തിയേറ്ററുകൾ നിറഞ്ഞോടിയ ചിത്രങ്ങളായിരുന്നു.
സത്യൻ അഭിനയിച്ച കരകാണാക്കടലും പാടാത്ത പൈങ്കിളിയും പ്രേം നസീർ അഭിനയിച്ച ഇണപ്രാവുകൾ , വെളുത്ത കത്രീന , ലോറാ നീ എവിടെ?
, പ്രിയമുള്ള സോഫിയ , അഴകുള്ള സെലീന , തുടങ്ങിയവയെല്ലാം വൻ വിജയമായിരുന്നു.
അദ്ദേഹം കഥയും തിരക്കഥയും രചിച്ച പാടാത്ത പൈങ്കിളി എന്ന ചലച്ചിത്രത്തിന് പ്രസിഡന്റിന്റെ വെള്ളിമെഡൽ (1957) ലഭിച്ചു.
തിരുവനന്തപുരം കൊട്ടാരത്തിൽ വിളിച്ച് ശ്രീചിത്തിര തിരുനാൾ മഹാരാജാവ് അഭിനന്ദനമറിയിച്ചു.
വിമർശനവും മറുപടിയും
ജീവിതത്തിന്റെ സങ്കീർണ്ണതകളെ ലളിതവൽക്കരിക്കുന്ന, ദർശനരഹിതവും ഉപരിപ്ലവവുമായ സാഹിത്യരചനകളുടെ മാതൃകകളായി ഇദ്ദേഹത്തിന്റെ കഥകൾ വിമർശിക്കപ്പെട്ടിട്ടുമുണ്ട്.
അത്തരം രചനകളെ വിശേഷിപ്പിക്കുന്ന "പൈങ്കിളി സാഹിത്യം" എന്ന പ്രയോഗത്തിന്റെ പിറവിക്കു പോലും പാടാത്ത പൈങ്കിളിയുടെ സ്രഷ്ടാവായ മുട്ടത്തു വർക്കി കാരണക്കാരനായി.
വിമർശനങ്ങളോട് മുട്ടത്തു വർക്കി പ്രതികരിച്ചത് ഇങ്ങനെയാണ്
"എനിക്ക് ഒരു ടോൾസ്റ്റോയിയോ ദസ്തയേവ്സ്കിയോ ആകാൻ കഴിയില്ല. എനിക്കു മുട്ടത്തു വർക്കി ആകാനേ കഴിയുകയുള്ളൂ. ഞാൻ ഞാനായിട്ടുതന്നെ മലയാളമണ്ണിലെ പച്ചയായ മനുഷ്യരുടെ ഹൃദയത്തുടിപ്പുകൾ കുറിച്ചിട്ടു; അതു മലയാളി നെഞ്ചിലേറ്റി. എന്റെ ഇണപ്രാവുകളും മയിലാടുംകുന്നുമെല്ലാം മുഷിഞ്ഞ കവർച്ചട്ടയുമായി കേരളത്തിലെ വായനശാലകളിൽ സജീവമാണ്. എനിക്ക് അതു മതി."
ജീവിത യാഥാർഥ്യങ്ങളെ സാഹിത്യത്തിൽ അവതരിപ്പിച്ച സാഹിത്യകാരനായിരുന്നു മുട്ടത്തു വർക്കിയെന്ന് സക്കറിയയും അഭിപ്രായപ്പെടുന്നു. 'റിയലിസത്തിന്റെ മണ്ണിൽ പ്രണയ കാല്പനികതയുടെ വിത്തുവിതച്ചു പുഷ്പിപ്പിക്കുക എന്ന വിഷമം പിടിച്ച കൃത്യമാണ് അദ്ദേഹം നിർവ്വഹിച്ചതെ'ന്നും സക്കറിയ പറയുന്നു.
വായന ആനന്ദകരമായ പ്രവൃത്തിയായി അനുഭവിപ്പിച്ചതു മുട്ടത്തു വർക്കിയുടെ കൃതികളാണെന്ന് പ്രശസ്ത മനഃശാസ്ത്രജ്ഞനായ ഡോക്ടർ കെ.എസ്. ഡേവിഡ് അഭിപ്രായപ്പെടുന്നു.
കൗമാരകൗതുകങ്ങളെ സ്പർശിക്കുന്ന പ്രമേയപരമായ പ്രത്യേകതകളും ലളിതമായ ആഖ്യാനശൈലിയുമൊക്കെയാവാം അതിന് കാരണമെന്ന് അദ്ദേഹം പറയുന്നു.
81 നോവലുകൾ, 16 ചെറുകഥാ സമാഹാരങ്ങൾ, 12 നാടകങ്ങൾ, 17 വിവർത്തനകൃതികൾ, 5 ജീവചരിത്രങ്ങൾ എന്നിവയടക്കം നൂറ്റി മുപ്പതിലധികം കൃതികൾ ഇദ്ദേഹം പ്രസിദ്ധീകരിച്ചിട്ടുണ്ട്.
മുട്ടത്തു വർക്കിയുടെ നോവലുകൾ അക്ഷരമാലാ ക്രമത്തിൽ താഴെ ചേർത്തിരിക്കുന്നു.
അക്കരപ്പച്ച അക്ഷയപാത്രം അവളെ സൂക്ഷിക്കണം അഴകുള്ള സെലീന ആറാം പ്രമാണം ഇണപ്രാവുകൾ ഇത് മറക്കരുത് ഇഷ്ടകാമുകി ഈന്തത്തണൽ എന്നെ നിനക്കിഷ്ടമാണോ?
ഏതാണീ പെൺകുട്ടി?
ഒരു കുടയും കുഞ്ഞുപെങ്ങളും ഒരു ചുംബനം മാത്രം കരകാണാക്കടൽ കാണാൻ പോകുന്ന പൂരം കാണാത്ത തീരങ്ങൾ കാലചക്രം കാറ്റാടി മരങ്ങൾ കിനാവിന്റെ ലോകത്തിൽ ചട്ടമ്പിക്കവല ജഗജില്ലി ഞാൻ നിന്നെ പ്രേമിക്കുന്നു ഡാലിയ പൂക്കൾ തണലില്ലാത്ത വഴി തെക്കൻകാറ്റ് തുറക്കാത്ത ജാലകം ത്യാഗഭൂമി നാത്തൂൻ നിലവിളക്ക് നിലാവുള്ള രാത്രി പച്ച നോട്ടുകൾ പഞ്ചായത്ത് വിളക്ക് പട്ടുതൂവാല പാടാത്ത പൈങ്കിളി പാവപ്പെട്ടവൾ പിറവം റോഡ് പുതിയ കോവിൽ പൂ ചൂടിയവൾ പൂന്തേനരുവി പൊന്നുകൊണ്ടൊരാൾരൂപം പ്രേമഭിക്ഷുകി പ്രേമിക്കാത്തവൾ പ്രിയമുള്ള സോഫിയ ഫിഡിൽ മധുരസ്വപ്നം മനസ്സമ്മതം മയക്കുമരുന്ന് മയിലാടുംകുന്ന് മറിയക്കുട്ടി രണ്ടു കണ്ണുകൾ രഹസ്യം രാജവീഥി രാത്രികളുടെ രാത്രി ലോറാ നീ എവിടെ?
ലൈൻ ബസ് വളകിലുക്കം വഴിതെറ്റി വന്ന മാലാഖ വാഗ്ദത്ത ഭൂമി വെളുത്ത കത്രീന വേലി സലോമി സൗന്ദര്യപൂജ സിൽക്ക് സാരി സ്വയംവര കന്യക സ്വർഗ്ഗവും നരകവും സ്വർഗ്ഗസുന്ദരി റോസമ്മയുടെ വീട് ഹോട്ടൽ ചെറുകഥാ സമാഹാരങ്ങൾ
മുട്ടത്തു വർക്കിയുടെ ചെറുകഥാ സമാഹാരങ്ങൾ അക്ഷരമാലാ ക്രമത്തിൽ താഴെ ചേർത്തിരിക്കുന്നു.
അടയാളങ്ങൾ അവസാനിക്കാത്ത രാത്രി ഇരുളും വെളിച്ചവും കല്യാണരാത്രി കളിയോടം കറുത്ത മറുക് കൊയ്ത്ത് തെരഞ്ഞെടുത്ത കഥകൾ നെയ്യാമ്പലുകൾ നൈലോൺ പളുങ്ക് പാത്രങ്ങൾ പൊട്ടാത്ത നൂലുകൾ മണിയറ മഴക്കാറുകൾ മേഘങ്ങൾ ഹേമന്ദരാവിൽ കവിതകൾ ആത്മാഞ്ജലി പ്രിയമുള്ളവളേ നിനക്കു വേണ്ടി നാടകങ്ങൾ
കെ.പി.എ.സിക്കു ബദലായി രൂപീകരിക്കപ്പെട്ട എ.സി.എ.സി. (ആൻറി കമ്യൂണിസ്റ്റ് ആർട്സ് ക്ലബ്) എന്ന നാടക സമിതിക്ക് വേണ്ടി എഴുതിയ 'ഞങ്ങൾ വരുന്നു' എന്ന നാടകം വിമോചന സമരത്തിന്റെ പ്രചരണത്തിന് വലിയ പങ്ക് വഹിച്ചിരുന്നു.
അദ്ദേഹത്തിന്റെ പ്രസിദ്ധീകരിക്കപ്പെട്ട നാടകങ്ങൾ താഴെ പറയുന്നവയാണ്.
ഒട്ടകവും സൂചിക്കുഴലും കൂട്ടുകിണർ ഞങ്ങൾ വരുന്നു പുതിയ മണ്ണ് ഫാദർ ഡാമിയൻ ബംഗ്ലാദേശ് മാറ്റൊലി വലിയ മുക്കുവൻ വിളക്കും കൊടുങ്കാറ്റും സമരഭൂമി
ജീവചരിത്രങ്ങൾ ഡോൺ ബോസ്കോ ഫാദർ വില്യം മരിയ ഗോരേ ത്തി വിശുദ്ധ പത്താം പീയൂസ്
മുട്ടത്തു വർക്കി വിവർത്തനം ചെയ്ത കൃതികൾ അക്ഷരമാലാ ക്രമത്തിൽ താഴെ ചേർത്തിരിക്കുന്നു.
അക്ബർ അണുയുഗം പിറന്നു അണ്ടർഗ്രൗണ്ട് ആൻഡോവിലെ പാലം കുരിശും കൊടുങ്കാറ്റും കൊടുങ്കാറ്റിലൂടെ ഡോക്ടർ ഷിവാഗോ ( ബോറിസ് പാസ്തനാർക്ക് ) താഴ്വരയിലെ വീട് നാൽവർ ചിഹ്നം ( ആർതർ കോനൻ ഡോയൽ ) പടിഞ്ഞാറൻ കഥകൾ ബർസറേയുടെ പാട്ട് മായാത്ത കാല്പാടുകൾ രണ്ട് അമേരിക്കൻ നാടകങ്ങൾ ചലച്ചിത്രരംഗം
മുട്ടത്തു വർക്കിയുടെ 26 നോവലുകൾ ചലച്ചിത്രങ്ങളായിട്ടുണ്ട്.
വർഷം ചിത്രം കഥ തിരക്കഥ സംഭാഷണം സംവിധാനം 1957 ജയിൽ പുള്ളി മുട്ടത്തു വർക്കി മുട്ടത്തു വർക്കി മുട്ടത്തു വർക്കി പി. സുബ്രഹ്മണ്യം 1957 പാടാത്ത പൈങ്കിളി മുട്ടത്തു വർക്കി മുട്ടത്തു വർക്കി മുട്ടത്തു വർക്കി പി. സുബ്രഹ്മണ്യം 1958 മറിയക്കുട്ടി മുട്ടത്തു വർക്കി മുട്ടത്തു വർക്കി മുട്ടത്തു വർക്കി പി. സുബ്രഹ്മണ്യം 1960 പൂത്താലി മുട്ടത്തു വർക്കി മുട്ടത്തു വർക്കി മുട്ടത്തു വർക്കി പി. സുബ്രഹ്മണ്യം 1961 ക്രിസ്തുമസ് രാത്രി മുട്ടത്തു വർക്കി ടി.എൻ. ഗോപിനാഥൻ നായർ മുട്ടത്തു വർക്കി പി. സുബ്രഹ്മണ്യം 1961 ജ്ഞാനസുന്ദരി മുട്ടത്തു വർക്കി മുട്ടത്തു വർക്കി മുട്ടത്തു വർക്കി കെ.എസ്. സേതുമാധവൻ 1963 സ്നാപക യോഹന്നാൻ മുട്ടത്തു വർക്കി മുട്ടത്തു വർക്കി മുട്ടത്തു വർക്കി പി. സുബ്രഹ്മണ്യം 1965 പട്ടുതൂവാല മുട്ടത്തു വർക്കി മുട്ടത്തു വർക്കി മുട്ടത്തു വർക്കി പി. സുബ്രഹ്മണ്യം 1965 ഇണപ്രാവുകൾ മുട്ടത്തു വർക്കി മുട്ടത്തു വർക്കി മുട്ടത്തു വർക്കി കുഞ്ചാക്കോ 1966 സ്ഥാനാർഥി സാറാമ്മ മുട്ടത്തു വർക്കി കെ.എസ്. സേതുമാധവൻ എസ്.എൽ. പുരം സദാനന്ദൻ കെ.എസ്. സേതുമാധവൻ 1968 കടൽ മുട്ടത്തു വർക്കി മുട്ടത്തു വർക്കി മുട്ടത്തു വർക്കി എം. കൃഷ്ണൻ നായർ 1968 വെളുത്ത കത്രീന മുട്ടത്തു വർക്കി മുട്ടത്തു വർക്കി മുട്ടത്തു വർക്കി ശശികുമാർ 1969 ചട്ടമ്പിക്കവല മുട്ടത്തു വർക്കി മുട്ടത്തു വർക്കി മുട്ടത്തു വർക്കി എൻ. ശങ്കരൻ നായർ 1971 ലൈൻ ബസ്സ് മുട്ടത്തു വർക്കി എസ്.എൽ. പുരം സദാനന്ദൻ എസ്.എൽ. പുരം സദാനന്ദൻ കെ.എസ്. സേതുമാധവൻ 1971 കരകാണാക്കടൽ മുട്ടത്തു വർക്കി എസ്.എൽ. പുരം സദാനന്ദൻ എസ്.എൽ. പുരം സദാനന്ദൻ കെ.എസ്. സേതുമാധവൻ 1971 ലോറാ നീ എവിടെ മുട്ടത്തു വർക്കി മുട്ടത്തു വർക്കി മുട്ടത്തു വർക്കി ടി.ആർ. രഘുനാഥ് 1972 മയിലാടും കുന്ന് മുട്ടത്തു വർക്കി കെ.ടി. മുഹമ്മദ് കെ.ടി. മുഹമ്മദ് എസ്. ബാബു 1973 തെക്കൻകാറ്റ് മുട്ടത്തു വർക്കി തോപ്പിൽ ഭാസി തോപ്പിൽ ഭാസി ശശികുമാർ 1973 പച്ചനോട്ടുകൾ മുട്ടത്തു വർക്കി മുട്ടത്തു വർക്കി കെ.പി. കൊട്ടാരക്കര എ.ബി. രാജ് 1973 അഴകുള്ള സെലീന മുട്ടത്തു വർക്കി തോപ്പിൽ ഭാസി തോപ്പിൽ ഭാസി കെ.എസ്. സേതുമാധവൻ 1974 പൂന്തേനരുവി മുട്ടത്തു വർക്കി തോപ്പിൽ ഭാസി തോപ്പിൽ ഭാസി ശശികുമാർ 1974 നാത്തൂൻ മുട്ടത്തു വർക്കി ഷെറീഫ് ഷെറീഫ് കെ. നാരായണൻ 1975 പ്രിയമുള്ള സോഫിയ മുട്ടത്തു വർക്കി മുട്ടത്തു വർക്കി തോപ്പിൽ ഭാസി എ. വിൻസെന്റ് 1985 ഒരു കുടയും കുഞ്ഞുപെങ്ങളും മുട്ടത്തു വർക്കി മുട്ടത്തു വർക്കി 1990 കോട്ടയം കുഞ്ഞച്ചൻ (വേലി എന്ന നോവൽ) മുട്ടത്തു വർക്കി ഡെന്നിസ് ജോസഫ് ഡെന്നിസ് ജോസഫ് ടി.എസ്. സുരേഷ് ബാബു ഇതും കാണുക മുട്ടത്തു വർക്കി പുരസ്കാരം അവലംബം കേരള സാഹിത്യ അക്കദമി ഔദ്യോഗിക വെബ്സൈറ്റിൽ മുട്ടത്തുവർക്കിയുടെ ജീവചരിത്രം പുറത്തേക്കുള്ള കണ്ണികൾ മുട്ടത്തു വർക്കി വായിക്കപ്പെടുന്നു Archived 2008-10-24 at the Wayback Machine American Malayali TeleConference on Muttathu Varkey
മുണ്ടേരിക്കടവ് പക്ഷിസങ്കേതം ഇംഗ്ലീഷ് വിലാസം https://ml.wikipedia.org/wiki/Munderikkadavu_Bird_Sanctuary
കേരളത്തിലെ നാലാമത് സ്ഥാപിതമായ പക്ഷിസങ്കേതമാണ് മുണ്ടേരിക്കടവ് പക്ഷിസങ്കേതം .
കണ്ണൂർ ജില്ലയിലെ മുണ്ടേരി ഗ്രാമപ്പഞ്ചായത്തിലാണ് പക്ഷിസങ്കേതം സ്ഥിതി ചെയ്യുന്നത്.
7.5 ചതുരശ്ര കിലോമീറ്റർ തണ്ണീർത്തടങ്ങൾ ചേർന്ന ഈ പ്രദേശം 2012 ലാണ് പക്ഷിസങ്കേതമായി പ്രഖ്യാപിച്ചത്.
കണ്ണൂരിലെ ഏറ്റവും വലിയ പക്ഷിസങ്കേതമാണ് മുണ്ടേരിക്കടവ് പക്ഷി സങ്കേതം .
വാരംകടവ്, കാട്ടാമ്പള്ളി, പുല്ലൂപ്പി, ചിറക്കൽ, ഏളയാവൂർ, കുറ്റ്യാട്ടൂർ, വലിയന്നൂർ തുടങ്ങിയ പ്രദേശങ്ങളിലെ തണ്ണീർത്തടങ്ങൾ ഉൾപ്പെടുന്നതാണ് ഈ പക്ഷിസങ്കേതം.
വിവിധയിനം ദേശാടനപ്പക്ഷികളുടെ സങ്കേതമാണ് ഈ പക്ഷി സങ്കേതം.
സൈബീരിയയിൽനിന്നും യുറേഷ്യ ഹിമാലയസാനുക്കളിൽനിന്നുമാണ് ദേശാടനപ്പക്ഷികൾ ഇവിടെ എത്തുന്നത് .
ഒക്ടോബർ മുതൽ മാർച്ച് വരെയുള്ള മാസങ്ങളിൽ  ഒരു ലക്ഷത്തിലധികം എരണ്ട പക്ഷികൾ ഇവിടെ എത്തിച്ചേരുന്നതായി രേഖപ്പെടുത്തിയിട്ടുണ്ട്.
വരി എരണ്ട , ചൂളൻ എരണ്ട , പച്ച എരണ്ട , പട്ടക്കണ്ണൻ എരണ്ട , കരിആള , മേടുതപ്പി , പവിഴക്കാലി , ചായമുണ്ടി , നീലക്കോഴി , വയൽവരമ്പൻ , ചതുപ്പൻ തുടങ്ങിയ ഇനം പക്ഷികൾ ഇവിടെ എത്തുന്നു.
മനുഷ്യ കൈകടത്തലുകൾ കുറഞ്ഞ ഈ പ്രദേശത്ത് അപൂർവ്വയിനത്തിൽ പെട്ട പന്ത്രണ്ടോളം പക്ഷികളെ കണ്ടെത്തിയിട്ടുണ്ട്.
അക്വില കുടംബത്തിൽ പെട്ടതും വംശനാശഭീഷണി നേരിടുന്നതുമൂലം റെഡ് ഡാറ്റ ബുക്കിലുൾപെടുത്തിയതുമായ നാലിനം പരുന്തുകളെയും ഇവിടെ കണ്ടെത്തിയിട്ടുണ്ട്.
ഇരുനൂറിലധികം സ്പീഷിസുകളിലായി ലക്ഷക്കണക്കിന് പക്ഷികൾ വർഷം തോറും ഇവിടെ സന്ദർശകരായി എത്തുന്നുണ്ടെന്നാണ് പക്ഷി നിരീക്ഷകരുടെ കണക്ക്.
പക്ഷികൾക്ക് പുറമെ വൈവിധ്യമാർന്ന അമ്പതോളം അപൂർവയിനം മത്സ്യങ്ങളേയും കണ്ടെത്തിയിട്ടുണ്ട്.
ഇവയ്ക്ക് പുറമേ ഔഷധ ഗുണമുള്ള അമ്പതിലധികം സസ്യങ്ങളും പുൽച്ചെടികളുമാണ് മറ്റൊരു സവിശേഷത.
മുതുവാൻ ഭാഷ
ഇടുക്കി ജില്ലയുടെ കിഴക്കൻ അതിർത്തിയിൽ ആനമുടി യോട് ചേർന്നുള്ള ഗിരിനിരകളിൽ അധിവസിക്കുന്ന ഗോത്രവിഭാഗമായ മുതുവാ ന്മാരുടെ ഭാഷയാണ്  മുതുവാൻ ഭാഷ.
തമിഴും മലയാളവും കലർന്ന ഒരു മിശ്രഭാഷയാണിത് .
ഇടമലക്കുടി ,  കോത്തഗിരി, കുണ്ടള, ഇരുപ്പുകല്ല്, മീങ്കുത്തി, ലക്കം, വെള്ളിയാമ്പാറ, വാരിയംകുടി, സൂര്യനെല്ലി , തലമാലി തുടങ്ങി മുതുവാന്മാരുടെ അറുപതോളം ആവാസകേന്ദ്രങ്ങളിൽ ഈ ഭാഷ ആശയവിനിമയത്തിനായി ഉപയോഗിക്കുന്നു.
തൃശൂർ ജില്ലയിൽ മുകുന്ദപുരം താലുക്കിൽ അതിരപ്പിള്ളി പഞ്ചായത്തിൽ അടിച്ചിൽതോട്ടി, കോഴിക്കോട് ജില്ലയിൽ തിരുവമ്പാടി, മലപ്പുറം ജില്ലയിലെ എടവണ്ണ പഞ്ചായത്തിലെ ചോലാർമല, ഓടണ്ടപ്പാറ എന്നീ സ്ഥലങ്ങളിൽ കൂടി മുതുവാൻമാർ ജീവിക്കുന്നുണ്ട്.
പ്രാദേശിക വകഭേദങ്ങളുള്ള മുതുവാൻ ഭാഷയാണ് ഇവിടങ്ങളിൽ ഉപയോഗിക്കുന്നത്.
മുതുവാൻ ഭാഷയ്ക്ക് പ്രത്യേകമായ ലിപി ഇല്ല.
ഗോത്രഭാഷാ സംരക്ഷണം
2022 ൽ കേരളസർക്കാർ  മുതുവാൻ ഭാഷയുടെ സംരക്ഷണത്തിനായി  പഠിപ്പുറുസ്സി എന്ന പ്രത്യേക പാഠ്യപപദ്ധതി അവതരിപ്പിച്ചു.
തമിഴ് മുതുവാൻ , മലയാളി മുതുവാൻ എന്നീ വിഭാഗങ്ങൾക്കായി പ്രത്യേകം പരിശീലനമാണ് നൽകിവരുന്നത്.
സമഗ്ര സമഗ്ര ശിക്ഷ കേരളയുടെ സ്റ്റാർസ് പദ്ധതിയിൽ ഉൾപ്പെടുത്തിയിരിക്കുന്ന ഗോത്ര ഭാഷാ വിഭാഗത്തിലെ വ്യത്യസ്തമായ പരിശീലനമാണ് ഇടമലക്കുടിയിൽ നടന്നുവരുന്നത്.
ഇടമലക്കുടി സർക്കാർ ട്രൈബൽ എൽപി സ്‌കൂളിന്റെ നേതൃത്വത്തിൽ മലയാളം - മുതുവാൻ ഭാഷ നിഘണ്ടു പുറത്തിറക്കി.
മുതുവാൻ ജനത ഉപയോഗിക്കുന്ന 2500 റോളം വാക്കുകൾ മലയാളത്തിലേക്ക് തർജ്ജിമ ചെയ്താണ് നിഘണ്ടുവിന് രൂപം നൽകിയത്.
മലയാളത്തിലെ യുവസാഹിത്യകാരനായ  അശോകമണി എന്ന അശോകൻ മറയൂ രിലൂടെയാണ്  മുതുവാൻ ഭാഷ സാംസ്കാരിക രംഗത്തേയ്ക്ക് കടന്നുവരുന്നത്.
2018 ലെ കേരള സാഹിത്യഅക്കാദമിയുടെ കവിതക്കുള്ള കനകശ്രീ അവാർഡ് പച്ചവ്ട് (പച്ചവീട്) എന്ന കാവ്യ സമാഹാരത്തിനു ലഭിച്ചു.